Daan na Kandahar

An **Daan na Kandahar** (lokal na midbid sa **Zorr Shaar**, ; iyo man sa **Shahr-i-Kona**, , na an boot sabihon 'Daan na Syudad') sarong makasaysayan na seksyon kan siyudad nin Kandahar sa habagatan Afghanistan.

## An kuta
Ini lakop na pigtutubodan na pagkatapos na masakop an Mundigak kan 330 BC, si Alexander an Dakula nagmartsa pasiring sa habagatan-subangan kaiba an saiyang hukbo asin ibinugtak an ngunyan na Daan na Kandahar asin nginaranan ining Alexandria. An lugar posibleng pinili bilang paagi tanganing maprotehiran an mga nag-eerok kaini sa paminsan-minsan na makusog na mga bagyo nin baybay na naghahali sa haraning Distritong Reg (Distritong Baybay). An iba nagsusuherir na an pundasyon kan kuta posibleng ibinugtak kan kasagsagi nin panahon kan bakal, asin nagin sarong mayor na kuta kan Imperyo nin Achaemenid. Ini nagserbing lokal na tukawan nin kapangyarihan para sa kadakol na mga namamayo sa nakaaging 2,000 na taon. An rehiyon nagin parte kan dakol na imperyo, kabali an Mauryanon (322 BC–185 BC), Indo-Scythians (200 BC–400 AD), mga Sassanid., mga Arabo, mga Zunbil, mga Saffarid, mga Ghaznavid, Ghorids, mga Timurid, mga Mughal, mga Safavid, mga Hotak, asin an mga Durrani. Saro ini sa mga mayor na syudad kan Arachosia, sarong makasaysayan na rehiyon na yaon sa mga kadagaan sa habagatan-subangan kan Dakula na Iran asin igwa man nin kontak sa sibilisasyon kan Kababan nin Indus. An syudad nagin parating target para sa pagsakop huli sa estratehikong kinamumugtakan kaini sa Subangan na Asya asin Katahawan na Asya, na nagkokontrol kan mayor na ruta nin komersyo na nagkokonektar sa Subkontinente kan Indya sa Tahaw na Sirangan, an iba pang parte kan Katahawan na Asya asin sa Golpo Persyano.

An syudad parating piglalabanan kan mga Safavid asin mga Mughal sagkod 1709, kan ginibo ni Mirwais Hotak an rehiyon na sarong independienteng kahadian asin ginibo an Kandahar na kabisera kan dinastiyang Hotak. An syudad rinaot ni Nader Shah kan 1738 pakatapos na daogon si Hussain Hotak, an huring tagapamayo kan Hotak. Pagkatapos kan pagkadestroso kan lumang syudad na ini an gabos na natatadang mga habitante ibinalyo sa sarong haraning lugar na nagin bisto sa apod na "Naderabad" sa halipot na panahon, na nginaranan ki Nader Shah. Kan 1750, si Ahmad Shah Durrani nagbugtak kan presenteng syudad nin Kandahar asin ginibo ining kabisera kan saiyang Imperyo nin Durrani.


File:Kandahar fortifications.jpg|Plano kan kuta. An raot na kuta na ini nakatindog pa sagkod ngunyan.
File:The Surrender of Kandahar.jpg|Sarong minatura gikan sa Padshahnama na naglaladawan kan pagsuko kan mga Safavid kan 1638 sa hukbo kan Mughal ni Shah Jahan na pinamayohan ni Kilij Khan.
File:Ruins of old Kandahar Citadel in 1881.jpg|Sarong retrato kan 1881 na nagpapahiling kan gaba na Lumang kuta kan Kandahar ni Shah Hussain Hotak na rinaot kan mga pwersa kan Afsharid ni Nader Shah Afshar kan 1738.
File:Old Kandahar ruins.jpg|An kuta kan 2018.


## Mga nadiskubre sa epigrapiya
An mga importanteng inskripsyon sa Griyego, na may petsa kan ika-3-2 siglo BC nadiskobre sa laog o sa palibot kan lugar kan Daan na Kandahar, kabali an Mga Griyegong Edikto ni Ashoka sa Kandahar, an Bilingguwal na Inskripsyon sa Gapo kan Kandahar  na gikan man sa panahon kan namamayo sa Indya na Ashoka, an Inskripsyon nin Sophytos kan Kandahar  asin sarong inskripsyon kan sarong aking lalaki ni Aristona.

File:Kandahar Greek inscription.jpg|Mga Griyegong Edikto ni Ashoka sa Kandahar]
File:AsokaKandahar.jpg|Bilingguwal na Inskripsyon sa Gapo kan Kandahar
File:Kandahar Sophytes Inscription.jpg|Inskripsyon nin Sophytos kan Kandahar isinurat sa Griyego posibleng gikan sa Kandahar.
File:Kandahar son of Aristonax inscription.jpg|Mga tada nin sarong Griyegong inskripsion na isinurat nin sarong aking lalaki ni Aristonax.


## Hilingon man
*Kandahar
*[probinsya nin [Kandahar]]

## Mga toltolan

## Mga panluwas na takod

* (sarong halipot na dokumentaryo sa tataramon na Pashto)